Otsikko:

Osallistu uusimpien WWW-työkalujen hyödyntämisen seminaariin: TIM-kehitys

TIM (= The Interactive Material) on Tietotekniikan laitoksen projekti uudenlaisen interaktiivisen materiaalin tuottamiseksi. Tarkoituksen on tehdä pohja, jonka päälle kuka tahansa opettaja voi tehdä interaktiivista materiaalia itseopiskelua, luento-opetusta tai mitä tarkoitusta varten tahansa.

Katso ja tutustu:

https://tim.it.jyu.fi/view/tim/TIM-esittely

Järjestämme seminaarimuotoisen kurssin, jossa opiskelijoilla on mahdollisuus osallistua kehittämiseen tämän päivän työkaluilla. Seminaarin tarkoituksena on, että opiskelijat ideoivat ja toteuttavat TIMiin uusia interaktiivisia plugineja, parantavat sen käyttöliittymää tai tekevät siihen muita parannuksia/laajennuksia/esteettömyyttä tai tietoturvaa. Muita toimintoja voisi olla esimerkiksi erilaisten materiaalien tuominen järjestelmään (Word-dokumentit, OpenOffice dokumentit jne).

Seminaarin 1. ”luentokerralla” ke 8.4 klo 10:15 tutustumme Vesa Lappalaisen johdolla järjestelmän nykytilanteeseen ja työkaluihin. Sitten jokainen voi asentaa omaan koneeseensa TIMin kehitysympäristön ja ideoida mitä voisi TIMiin tuottaa.

Seuraavilla seminaarikerroilla osallistujat kertovat muille ideoistaan ja sitten siirrymme toteutusvaiheeseen, joka voi tapahtua kevään tai kesän aikana opiskelijan aikatauluista riippuen. Pidämme lisätapaamisia yhdessä sovittujen aikataulujen mukaan. Viimeistään elokuussa olisi tarkoitus pitää loppuseminaari, missä osallistujat esittelevät mitä saivat tehtyä.

Kurssin TIES444 Ohjelmistotekniikan teemaseminaari, Pluginien kehitys TIM järjestelmään

Laajuus on 2-5 op opiskelijoiden aiheista ja työmääristä riippuen. Jokainen pitää oman ”tuotteen” tekemisen lisäksi vähintään kaksi kevyttä esitelmää työstään. Työ voidaan tehdä myös ryhmissä ja ryhmien ryhmissä (= samankaltaisia osia tekevät käyttävät hyväkseen toistensa osia).

Hyvin laajojen töiden tapauksessa työmäärää on mahdollista laajentaa kurssilla Erikoistyö.

Esitietoina on vähintään Ohjelmointi 2, mielellään GKO tai WWW-ohjelmointia tai auttava aikaisempi kokemus WWW-ohjelmoinnista.

Ilmoittaudu kurssille Korpista:

<https://korppi.jyu.fi/kotka/r.jsp?course=184450>

Tervetuloa

Vesa Lappalainen